《代浦城权县赵节推鹿鸣宴诗》
宋代·陈著

潜藩岁贡素多才，捷报欢声沸似雷。
南浦士流新姓字，西山夫子旧胚胎。
登荣仙籍香浮桂，得意春魁信在梅。
此去天衢齐纵靶，代庖只饯幸重来。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。